Kavan-tour

20px Evit sterioù all ar ger kavan, gwelit ar pennad Kavan (disheñvelout).

Ar gavan-tourBenel eo ar ger "kavan" ; gwelout : Frañsez Vallée, Grand dictionnaire français-breton, 1931 ; Reun ar Glev, Dictionnaire classique français-breton, 1984 ; Frañsez Favereau, Geriadur ar brezhoneg a-vremañ, 2000 ; Dictionnaire français-breton (Martial Ménard), 2012 ; Geriadur Al Liamm, 2014 ; Devri.Benel pe c'hourel e c'hall bout hervez TermOfis (Choucas des tours). (liester : kavaned-tour)Studiet gant Termofis Ofis Publik ar Brezhoneg.Martial Ménard, Dictionnaire français-breton, Éditions Palantines, 2012, pajenn 250b. a zo ur spesad golvaneged, Coloeus monedula an anv skiantel anezhañ.

Anvet e voe Corvus Monedula (kentanv) da gentañ-penn (e 1758)  AnimalBase. gant an naturour svedat Carl von Linné (1707-1778), diwar al latin moneta, "moneiz" abalamour ma vezont desachet gant traezoù skedus, dres evel ma vez ar pigedJames A. Jobling : Helm's Dictionary of Scientific Bird Names p. 259.

Doareoù pennañ
War-dro 32 cm eo ment krenn al labous. Bihanoc'h eget ar vran zu hag ar frav du eo, ha gris eo e gilpenn.
Un arliv rous zo da stuc'h ar re vihan.

E miz Ebrel ha miz Mae e sav ar c'houblad laboused o neizh gant bleñchoù en un toull en ur wezenn, ur garreg, un ti, ur siminal, pe c'hoazh e toull ul lapin. En neizh e lakaont un doublenn savet diwar c'hloan, reun ha foenn. Bras-spontus e c'hall an neizh bezañ, betek 2,40 m a led, 1.20 m a hed hag 1.20 m a sav.
Ul labous strollgar eo, alies e kaver ur c'halz neizhioù tost an eil d'egile.
En neizh e vez dozvet etre 4 ha 6 vi glaswer tarchoù rous, du ha gris warno.

Boued
Hollzebrer eo ar spesad : amprevaned, biskoul, buzhug, ed, frouezh, had, melc'hwed, ploged, tousegi, vioù ha ya gantañ.
Evel ar brini all, boas eo da guzhat boued ha traoù bihan all (skedus peurliesañ) a zedenn e selloù.

Annez hag isspesadoù
Er maezioù e vev al labous e koadoù bras hag e tevennoù. Er gourliorzhoù en e gaver ivez, koulz hag er c'hêrioù hag er c'hêriadennoù, ma plij dezhañ annezañ ar savadurioù uhel (tourioù-ikiz, befrezoùhag all), alese e anv.
Ar spesad a gaver ar pevar isspesad  Roadennoù IOC World Bird List diwar-benn Corvus monedula. anezhañ :
 Corvus monedula cirtensis, e hanternoz Aljeria,
 C. m. monedula, e Skandinavia,
 C. m. soemmerringii, eus reter ha gevred Europa da greisteiz-kreiz Siberia ha kornôg Sina,
 C. m. spermologus, e kornôg ha kreisteiz Europa, gwalarn Afrika.

Skeudennaoueg

Liammoù diavaez
  Corvus monedula war al lec'hienn BirdLife International.
  Corvus monedula war lec'hienn an International Union for Conservation of Nature (IUCN).

Notennoù ha daveennoù

Rummad:Corvidae
Rummad:Evned Breizh
Rummad:Evned Europa